พายุหมุนเขตร้อน
การจำแนกประเภท ศัพทวิทยา และการตั้งชื่อ > การกำหนดเลข

พายุหมุนเขตร้อนและพายุหมุนนอกเขตร้อนเกือบทุกลูกจะได้รับกำหนดเลขจากศูนย์เตือนภัยซึ่งได้รับมอบหมายให้เฝ้าติดตามพายุนั้น แม้ไม่ทวีความรุนแรงขึ้นจนมีชื่อที่กำหนดให้อย่างเป็นทางการ
ตัวอย่างเช่น ระบบใด ๆ ไม่ว่าจะเป็นเขตร้อน กึ่งเขตร้อนหรือมีแนวโน้มว่าเป็นเขตร้อน ที่ก่อตัวขึ้นในแอ่งแอตแลนติกและแปซิฟิกเหนือ ตลอดจนระบบที่ถิอกำเนิดในพื้นที่อื่น (อย่างไม่เป็นทางการ) ซึ่งรัฐบาลสหรัฐให้ความสนใจ จะได้รับกำหนดเลขพายุหมุนเขตร้อน (หรือเรียกสั้น ๆ ว่า เลข TC) จากศูนย์เฮอริเคนแห่งชาติ ศูนย์เฮอริเคนแปซิฟิกกลาง และศูนย์เตือนภัยไต้ฝุ่นร่วม เลข TC เป็นเลขสองหลัก (นับเริ่มจาก "01" ในปี/ฤดูกาลใหม่แล้วไล่ไปเรื่อย ๆ) ตามด้วยตัวอักษรซึ่งใช้กับแอ่งที่กำเนิด (เช่น "E" สำหรับแปซิฟิกตะวันออก "C" สำหรับแปซิฟิกดลาง และ "W" สำหรับแปซิฟิกตะวันตก) ทั้งนี้ ยกเว้นแอ่งแอตแลนติกเหนือ เลขมักสะกดเป็นคำอ่านในภาษาอังกฤษ (เช่น "ONE" ซึ่งบางครั้งใส่อักษรแอ่งที่กำเนิดตามหลัง เช่น "ONE-E")
ตัวอย่างเลข TC ได้แก่ PTC 08 สำหรับพายุหมุนเขตร้อนที่อาจเกิดในแอ่งแอตแลนติกเหนือEIGHT, TD 21E สำหรับดีเปรสชันเขตร้อนในแอ่งแปซิฟิกตะวันออก TWENTYONE-E, และ SD 03C สำหรับพายุดีเปรสชันกึ่งเขตร้อน THREE-C ระบบพยากรณ์พายุหมุนเขตร้อนอัตโนมัตจำกัดเด็ดขาดให้สูงสุดที่ "49" ทว่า NHC และ CPHC ปกติจำกัดค่าไว้ที่ "30" นอกจากนี้จะไม่นำเลข TC กลับมาใช้ใหม่จนปี/ฤดูกาลใหม่ ระบบการกำหนดเลขนี้คล้ายกับระบบที่ใช้กับอินเวสต์ ยกเว้นอินเวสต์จะได้รับกำหนดเลขตั้งแต่ "90" ถึง "99" (ซึ่งมีการหมุนเวียนและนำกลับมาใช้ใหม่ในปี/ฤดูกาลเดียวกัน) และเจาะจงคำนำหน้า "L" สำหรับระบบในแอ่งแอตแลนติกเหนือ
| การกำหนดเลขพายุหมุนเขตร้อน> แอ่ง | การกำหนดเลขพายุหมุนเขตร้อน> ศูนย์เตือน | การกำหนดเลขพายุหมุนเขตร้อน> รูปแบบ | การกำหนดเลขพายุหมุนเขตร้อน> ตัวอย่าง |
| --- | --- | --- | --- |
| แอตแลนติกเหนือ | NHC | nn (nnL)​ | 06 (06L) |
| แปซิฟิกตะวันออกเฉียงเหนือ (ต.อ. ของ 140°ต.ต.) | NHC | nnE | 09E |
| แปซิฟิกกลางเหนือ (ต.อ. ของเส้นแบ่งเขตวันสากล, ต.ต. ของ 140°ต.ต.) | CPHC | nnC | 02C |
| แปซิฟิกตะวันตกเฉีงยเหนือ (ต.ต. ของเส้นแบ่งเขตวันสากล) | JMA | yynn (nn, Tyynn)​ | 1330 (30, T1330) |
| แปซิฟิกตะวันตกเฉีงยเหนือ (ต.ต. ของเส้นแบ่งเขตวันสากล) | JTWC | nnW | 10W |
| อินเดียเหนือ (อ่าวเบงกอล) | IMD | BOB nn | BOB 03 |
| อินเดียเหนือ (อ่าวเบงกอล) | JTWC | nnB | 05B |
| อินเดียเหนือ (ทะเลอาหรับ) | IMD | ARB nn | ARB 01 |
| อินเดียเหนือ (ทะเลอาหรับ) | JTWC | nnA | 02A |
| อินเดียตะวันตกเฉียงใต้ (ต.ต. ของ 90°ต.อ.) | MFR | nn (REnn)​ | 07 (RE07) |
| อินเดียตะวันตกเฉียงเหนือ & ภูมิภาคออสเตรเลีย (ต.ต. ของ 135°ต.อ.) | JTWC | nnS | 01S |
| ภูมิภาคออสเตรเลีย (ต.อ. ของ 90°ต.อ., ต.ต. ของ 160°ต.อ.) | BOM | nnU | 08U |
| ภูมิภาคออสเตรเลีย & แปซิฟิกใต้ (ต.อ. ของ 135°ต.อ.) | JTWC | nnP | 04P |
| แปซิฟิกใต้ (ต.อ. ของ 160°ต.อ.) | FMS | nnF | 11F |
| แอตแลนติกใต้ | NRL, NHC | nnQ | 01Q |
| แอตแลนติกใต้ | UKMet | nnT | 02T |
หมายเหตุ:  ↑  NHC ไม่ผนวกคำเสริมท้ายใด ๆ ต่อเลข TC ของพายุหมุนในแอ่งแอตแลนติกเหนือ แต่ JTWC และราชการลมฟ้าอากาศนอกสหรัฐอย่าง UKMet ผนวกคำเสริมท้าย L ที่ ATCF นิยาม เพื่อหลีกเลี่ยงความกำกวมกับเลขจากศูนย์เตือนภัยที่กำลังเฝ้าติดตามแอ่งอื่น (NHC ใช้คำเสริมท้ายสำหรับระบบที่ไม่ใช่พายุหมุนอื่นในแอ่งแอตแนติกเหนือ เช่น อินเวสต์)  ↑  yy เป็นเลขสองตัวท้ายของปีและมักละไว้ในภาษาอื่นนอกจากภาษาอังกฤษ คำเสริมหน้า T ใช้เฉพาะกับข้อมูลเส้นทางและรายงานเทคนิคดีที่สุดจาก JMA เท่านั้น  ↑  MFR กำหนดคำเสริมหน้า RE เฉพาะสำหรับหน้าข้อมูลเส้นทางดีทีสุดเท่านั้น เดิมเว็บไซต์ Australia Severe Weather เพิ่มคำเสริมหน้า MFR- กับเลขพายุหมุนที่ MFR ติดตาม (เช่น "MFR-07") เพื่อแยกกับเลข JTWC แต่ปัจจุบันเลิกใช้แล้ว  ↑  แม้ NHC ไม่ออกคำเตือนแก่แอ่งแอตแลนติกใต้ แต่อดีตเคยติดตามระบบพายุหมุนในแอ่งดังกล่าว โดยร่วมมือกับกองอุตุนิยมวิทยาทางทะเลของ NRL  ↑  แม้ UKMet ไม่ออกคำเตือนแก่แอ่งแอตแลนติกได้ แต่ได้กำหนดคำเสริมท้าย T แก่พายุในแอ่งดังกล่าวนับแต่ปี 2004 แต่เฉพาะกับพายุหมุนที่ไม่มีข้อมูลเส้นทางของสหรัฐเท่านั้น